ફિલ્મ 'રાબ્તા'નું ટ્રેલર હમણા જ રીલિઝ થયું છે. જેમાં ધોની નો રોલ ભજવી ચુકેલો એકટર સુશાંત સિંહ રાજપુત અને ક્રિતિ સેનન સ્ટાર છે. આ ફિલ્મમાં ધાસું એક્ટર રાજકુમાર રાવ પણ મહેમાન કલાકાર તરીકે જોવા મળશે. મજાની વાત એ છે કે 'રાબ્તા'માં રાજકુમાર રાવ 324 વર્ષના વૃદ્ધનો રોલ કરવાનો છે. આ માટે મેકઅપ થકી તેના દેખાવમાં ધરમૂળથી ફેરફાર કરાયો છે. મહત્વની વાત એ છે કે આ લુક એટલો હટકે છે કે ઓળખી જ ના શકાય. તેનો આ નવો લુક સોશ્યિલ મીડિયામાં ચર્ચાનો વિષય બન્યો છે. જોકે તેણે સૌથી પહેલા આ નવા લૂકનો ફોટો પોતાના ટ્વીટર એકાઉન્ટ પર શેર કર્યો હતો. રાજ કુમારનું કહેવું છે કે રાજકુમાર રાવે જણાવ્યું હતું કે, 'એક એક્ટર તરીકે હટકે કેરેક્ટર કરવામાં ખૂબ મજા આવી. દિનેશ (ફિલ્મ ડિરેક્ટર)નું વિઝન એકદમ સ્પષ્ટ હતું. મને એક્ટર તરીકે તેમણે આઝાદી આપી હતી. પરંતુ મેકઅપની પ્રોસેસ ઘણી જ લાંબી હતી જેને લીધે ક્યારેક કંટાળો પણ આવતો હતો. આ માટે મને ઘણો પરસેવો પણ થતો હતો પરંતુ આખરે મહેનત સફળ થઇ હતી.'